אוטובוס תיירים ברומא (Rome Open Tour) הוא אחד מהשיטות הפופולוריות ביותר לראות את רומא במבט תיירותי מהיר. סיור באוטובוס תיירים מיוחד בעל שתי קומות שעובר בין 10 תחנות מרכזיות (רובן ליד אתרים מרכזיים כמו הקולוסיאום, מזרקת טרווי והמדרגות הספרדיות) במרכז רומא וכולל סיור מודרך באוזניות. ניתן לרכוש כרטיס ל-24/48/72 שעות ולעלות ולרדת על האוטובוס בחופשיות במהלך הימים שבהם הוא תקף, וכך לראות את האתרים החשובים בעיר בקצב אישי.
האוטובוס מגיע בתדירות של כ-25 דקות וסיור מלא אורך כשעתיים.
ילדים עד גיל 6 יכולים לעלות חינם ולילדים בין גיל 6-12 יש כרטיסים מוזלים.
חשוב לשים לב – הסיור כולל הדרכה באוזניות ב-8 שפות שונות (ביניהן אנגלית ורוסית), אך עברית היא לא אחת מהן.
למי האטרקציה מתאימה?
הסיור באוטובוס מומלץ למי שרוצה להגיע לאתרים המרכזיים של העיר וגם להרוויח חוויית נסיעה במרכז העיר. לכן, מומלץ לקחת את הסיור בקיץ ולהינות מהנסיעה במזג אויר נעים (במיוחד בקומה השניה של האוטובוס). מעבר לזה, הסיור מומלץ למשפחות שרוצות לקבל סיור מודרך קצר על האתרים המרכזיים, אולם רק במידה וכל בני המשפחה מבינים אנגלית (או את אחת השפות האחרות במדריך). בכל מקרה, מומלץ לקנות את הכרטיס היומי ולעבור בכל התחנות במהלך אותו יום ובשאר ימי הטיול לנצל את התחבורה הציבורית בעיר או פשוט לטייל ברגל.
כרטיסים משולבים- ישנה אפשרות של רכישת כרטיס המשלב את אוטובוס התיירים יחד עם אתרים נוספים ברומא (לרוב אלו גם אתרים בהם האוטובוס עובר).
מדובר באטרקציה מאוד פופולרית אך יש להדגיש שמדובר באטרקציה ולא בשיטת תחבורה בפני עצמה כיוון שמבחינת תחבורה התחבורה הציבורית של רומא מעניקה פתרון יותר טוב (יותר זול ופעילות אוטובוסים תכופה יותר).
אנו מאוד ממליצים על אטרקציה זו לתיירים שרוצים לראות את העיר והם מתקשים ללכת הרבה (מבוגרים, מוגבלי תנועה, מבקרים בעיר עם ילדים או סתם עצלנים). קבוצה נוספת שאטרקציה זו מומלצת עבורה היא למגיעים לעיר לזמן קצר (למשל למי שיש כמה שעות לראות את העיר בין טיסות), למגיעים לרומא ביום חורפי או לחילופין למי שמבקר בה ביום קיץ חם - בשלושת המקרים זו דרך נהדרת לראות את העיר בצורה מהירה, נוחה, תוך כדי הגנה מפני פגעי מזג האוויר.
אם הינכם מעוניינים באטרקציה זו אנו ממליצים לכם לשקול הזמנה של הרומא פאס - זו אחת מהאטרקציות הכלולות בכרטיס.
האם להזמין און ליין? ההזמנה און ליין אינה חובה מבחינת תורים. גם בקיץ ההמתנה להזמנת האטרקציה אינה גבוהה במיוחד בזכות פיזור הקופות לאוטובוס. מצד שני הרבה פעמים און ליין נוח יותר ואין הבדל במחיר.
הפער בין מחיר ליום אחד לבין יומיים הוא נמוך מאוד (שלוש אירו בלבד), לכן אנו ממליצים לשקול להזמין את האוטובוס ליומיים ולא ליום אחד.
דניאל: עלינו על אוטובוס התיירים רק בשביל החוויה ומכיוון שהוא היה חלק מכרטיס הקומבו המשותף עם הוותיקן. בסיכומו של עניין, נחמד מאוד שווה בשביל החוויה.
אין צורך בכלל! יציעו לכם לרכוש במלון כרטיס לאוטובוס התיירים. אל תרכשו! אנחנו רכשנו וזאת היתה טעות, כי אין צורך. את רומא רואים ברגל.
האם ניתן לעלות ולרדת כמה פעמים מאוטובוס התיירים?
האם כשאוטובוס התיירים עוצר בתחנות השונות אפשר לרדת ולאחר מכן להמשיך בסיור ולרדת בתחנה אחרת בכרטיס יומי?
האם אוטובוס התיירים עוצר בנמל של רומא?
שלום, אנו מגיעים לנמל ברומא ומבקשים לבצע סיור באוטובוס התיירים. האם יש תחנה בנמל?
האם אפשר לעלות על אוטובוס התיירים מאזור הפנתיאון?
האם הזמנת כרטיס אוטובוס תיירים מאפשר שימוש גם בכל התחבורה הציבורית? ולהיפך?
האם כרטיס רומא פאס כולל גם את אוטובוס התיירים?
ברצוני לברר האם קניה של כרטיס רומא פאס ניתן להשתמש באוטובוס הדו קומתי (יש מספר חברות עם השרות של אוטובוס כפול)?
צריך/ה עזרה בהזמנת אטרקציות ברומא? רוצה להתייעץ? אנחנו יכולים לעזור!